મહેસાણા સહિત ઉત્તર ગુજરાતમાં જૂનના છેલ્લા અઠવાડિયામાં વરસાદનું આગમન તો થયું પરંતુ વરસાદ પડવાની પદ્ધતિ જ એવી છે કે કોઈ જિલ્લા કે તાલુકામાં તમામ વિસ્તારોમાં વાવણીલાયક વરસાદ નથી થયો. ખેતી માટે ફાયદાકારક કહીં શકાય તેવો સાર્વત્રિક ધીમીધારે વરસાદ હજુ પણ આ સિઝનમાં ઉત્તર ગુજરાતમાં ક્યાંય પડ્યો નથી. કેટલાક વિસ્તારોમાં ભારે ઝાપટાં તો ક્યાંક સામાન્ય વરસાદના કારણે હજુ પણ કેટલાય વિસ્તારો એવા છે જ્યાં ખેડૂતો વાવણી માટે વરસાદની રાહ જોઈ રહ્યા છે.